CELEX: 32005R0330
Language: et
Date: 2005-02-25 00:00:00
Title: Komisjoni määrus (EÜ) nr 330/2005, 25. veebruar 2005, millega määratakse kindlaks teatavad soovituslikud kogused ja individuaalülemmäärad litsentside väljaandmiseks banaanide impordiks uutesse liikmesriikidesse 2005. aasta teises kvartalis lisakvoodi raames

26.2.2005   
            
            
               ET
            
            
               Euroopa Liidu Teataja
            
            
               L 53/13
            
         
      KOMISJONI MÄÄRUS (EÜ) nr 330/2005,
   25. veebruar 2005,
   millega määratakse kindlaks teatavad soovituslikud kogused ja individuaalülemmäärad litsentside väljaandmiseks banaanide impordiks uutesse liikmesriikidesse 2005. aasta teises kvartalis lisakvoodi raames
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemislepingut,
   võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti, eriti selle artikli 41 esimest lõiku,
   võttes arvesse nõukogu 13. veebruari 1993. aasta määrust (EMÜ) nr 404/93 banaanituru ühise korralduse kohta, (1)
   
   ning arvestades järgmist:
   
               (1)
            
            
               Komisjoni määrusega (EÜ) nr 1892/2004 (2) võeti vastu vajalikud üleminekumeetmed aastaks 2005, et lihtsustada uutes liikmesriikides üleminekut enne ühinemist kehtinud korralt banaanituru ühisest korraldusest lähtuvale impordikorrale. Selleks et tagada turu varustamine, seda eriti uutes liikmesriikides, kehtestati nimetatud määrusega ajutiselt lisakvoot eesmärgiga väljastada impordilitsentse. Lisakvooti tuleb hallata samade mehhanismide ja vahenditega, mis on kehtestatud komisjoni 7. mai 2001. aasta määrusega (EÜ) nr 896/2001, (3) milles sätestatakse nõukogu määruse (EMÜ) nr 404/93 üksikasjalikud rakenduseeskirjad seoses banaanide ühendusse importimise korraga.
            
         
               (2)
            
            
               Määruse (EÜ) nr 896/2001 artikli 14 lõigetega 1 ja 2 nähakse ette võimalus määrata impordilitsentside väljaandmiseks aasta kolme esimese kvartali kohta kindlaks soovituslikud kogused ja individuaalülemmäärad.
            
         
               (3)
            
            
               Et kindlustada rahuldav varustamine kogu ühenduses ning kaubavoogude järjepidevus tootmis- ja turustussektori vahel, on nimetatud soovituslike koguste ja individuaal ülemmäärade kindlaks määramisel kohane kehtestada samad protsendimäärad, mis kinnitatud komisjoni määruses (EÜ) nr 329/2005 (4) A/B ja C tariifikvootide jaoks.
            
         
               (4)
            
            
               Kuna käesolevat määrust tuleb kohaldada enne 2005. aasta teise kvartali litsentsitaotluste esitamistähtaja algust, peaks määrus jõustuma viivitamata.
            
         
               (5)
            
            
               Käesolevat määrust kohaldatakse ühenduse ettevõtjate suhtes, kes on registreeritud vastavalt määruse (EÜ) nr 1892/2004 artiklitele 5 ja 6.
            
         
               (6)
            
            
               Käesoleva määrusega ettenähtud meetmed on kooskõlas banaanituru korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1892/2004 artikli 3 lõikes 1 kehtestatud lisakvoodi alusel võrdub määruse (EÜ) nr 896/2001 artikli 14 lõikes 1 ettenähtud soovituslik kogus banaanide impordilitsentside väljaandmiseks 2005. aasta teises kvartalis 29 % saadaolevast kogusest, mis on kehtestatud määruse (EÜ) nr 1892/2004 artikli 4 lõikes 2 traditsioonilistele ja mittetraditsioonilistele ettevõtjatele.
   Artikkel 2
   Määruse (EÜ) nr 1892/2004 artikli 3 lõikes 1 kehtestatud lisakvoodi alusel võrdub määruse (EÜ) nr 896/2001 artikli 14 lõikes 2 osutatud suurim banaanide kogus, millele võib välja anda impordilitsentse, 2005. aasta teises kvartalis järgmisega:
   
               a)
            
            
               29 % määruse (EÜ) nr 1892/2004 artikli 5 lõike 5 kohaselt teatatud individuaalsest kvoodist traditsiooniliste ettevõtjate puhul;
            
         
               b)
            
            
               29 % määruse (EÜ) nr 1892/2004 artikli 6 lõike 6 kohaselt teatatud aastaeraldistest mittetraditsiooniliste ettevõtjate puhul.
            
         Artikkel 3
   Käesolev määrus jõustub selle Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. veebruar 2005
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 47, 25.2.1993, lk 1. Määrust on viimati muudetud 2003. aasta ühinemisaktiga.
   
      (2)  ELT L 328, 30.10.2004, lk 50.
   
      (3)  EÜT L 126, 8.5.2001, lk 6. Määrust on viimati muudetud määrusega (EÜ) nr 838/2004 (ELT L 127, 29.4.2004, lk 52).
   
      (4)  Vt käesoleva ELT lk 11.